נורוויג'ן אייר שאטל

נורוויג'ן אייר שאטל (באנגלית: Norwegian Air Shuttle) היא חברה לטיסות חסך נורווגית ומהגדולות באירופה ובסקנדינביה. בסיסה הראשי נמצא בנמל התעופה אוסלו גרדרמואן מצפון לאוסלו. חברת התעופה ידועה בצביעת המטוסים הייחודית שלה; המטוסים לבנים, אפם אדום, ועל הזנבות דיוקנאות של סקנדינבים ידועים. נורוויג'ן אייר שאטל נוסדה בשנת 1993 והתבססה על חברת התעופה "בוסי בי", חברה לטיסות מקומיות של חברת התעופה "בראטנס", שנסגרה לאחר שפשטה רגל בשנת 1992. טיסותיה הראשונות של החברה התקיימו בין ערים בחוף המערבי של נורווגיה עדיין בחסות "בראטנס", כשהיא משתמשת בשלושה מטוסי פוקר 50 שהיו שייכים בעבר לחברת "בוסי בי". החוזה עם חברת "בראטנס" הסתיים באוקטובר 2003, כש"בראטנס" נקנתה על ידי סקנדינביאן איירליינס. עם סיום הקשר עם "בראטנס", עברה החברה שינוי כללי, והחלה לפעול כחברת תעופה במחיר נמוך לטיסות פנים. החברה המחודשת חכרה שלושה מטוסי בואינג 737-300 והחלה להפעיל טיסות מאוסלו לערים גדולות בנורווגיה. בדצמבר 2004 הונפקה החברה בבורסה לניירות ערך באוסלו. לאחר מכן פתחה החברה בסיס נוסף בנמל התעופה בוורשה וכשהיא משתמשת בשני מטוסי בואינג 737 חדשים, החלה להפעיל טיסות במחיר נמוך למרכז אירופה. באפריל 2007 קנתה החברה את חברת התעופה במחיר נמוך השוודית "פליינורדיק" והפכה לחברת התעופה במחיר נמוך הגדולה בסקנדינביה. במאי 2017 החברה הודיעה על פתיחת קו הלואו קוסט הארוך ביותר, מלונדון לסינגפור. בנובמבר 2020 בעקבות סירובה של ממשלת נורווגיה לספק תמיכה פיננסית נוספת לחברה, הגישה נורוויג'ן בקשה להגנה מפני פשיטת רגל באירלנד, שם רשומים מרבית נכסיה. מטעמים שונים, בעיקר כלכליים ותפעוליים, פעילות החברה חולקו בעבר בין מספר חברות בת, אשר כל אחת עסקה בנישה מסוימת ולכל אחת מהן היו קודי הפעלה משלה. נורוויג'ן אייר אינטרנשיונל, (קוד יאט"א: D8, קוד ICAO: IBK, או"ק: NORTRANS). החברה רשומה כחברת תעופה אירית ומפעילה בעיקר טיסות פנים אירופאיות מבסיסי החברה השונים. כמו כן, בעזרת מטוסי הבואינג 737-8MAX החדשים, מפעילה החברה טיסות טרנס אטלנטיות מבריטניה ואירלנד לארצות הברית. החברה נוסדה בשנת 2014. נורוויג'ן אייר בריטניה (קוד יאט"א: DI, קוד ICAO: NRS, או"ק: REDNOSE). החברה רשומה כחברת תעופה בריטית ומפעילה בעיקר טיסות ליעדים ארוכי טווח ממנמל התעופה לונדון גטוויק. החברה נוסדה בשנת 2015. נורוויג'ן Long Haul (קוד יאט"א: DU, קוד ICAO: NLH, או"ק: NORSTAR). החברה רשומה כחברת תעופה אירית והיא מפעילה טיסות ארוכות טווח מבסיסי החברה ברחבי אירופה. החברה נוסדה בשנת 2012. נורוויג'ן אייר ארגנטינה (קוד יאט"א: DN, קוד ICAO: NAA, או"ק: NORUEGA). החברה רשומה כחברת תעופה ארגנטינאית והיא תחל להפעיל טיסות קצרות טווח מבסיסיה בבואנוס איירס וקורדובה. החברה נוסדה בשנת 2017 ונסגרה בשנת 2019. כל חברות הבת נסגרת במהלך שנת 2021. איטליה - נמל התעופה רומא פיומיצ'ינו אנגליה - נמל התעופה לונדון גטוויק ארצות הברית - ניובורו, פרובידנס דנמרק - נמל התעופה קופנהגן קסטרופ נורווגיה - נמל התעופה הבינלאומי אוסלו גרדרמואן (בסיס החברה הגדול ביותר), ברגן, טרונדהיים סטוונגר ספרד - אליקנטה, נמל התעופה של ברצלונה-אל פראט, טנריפה, לאס פאלמאס, מאלגה, נמל התעופה מדריד-בראחס סקוטלנד - אדינבורו פינלנד - נמל התעופה הלסינקי-ונטה צרפת - נמל התעופה פריז שארל דה גול שוודיה - גטבורג, נמל התעופה סטוקהולם ארלנדה צי המטוסים של החברה נכון למרץ 2023: נכון ליולי 2018, מפעילה החברה טיסות ממספר יעדים לנמל התעופה בן-גוריון. 3 טיסות שבועיות בקו מנמל התעופה קופנהגן קסטרופ 2 טיסות שבועיות בקו בין נמל התעופה של ברצלונה, וטיסה שבועית אחת בקו מנמל התעופה סטוקהולם ארלנדה. כמו כן, החל מ-28 באוקטובר 2018 החלה החברה להפעיל קו בתדירות של טיסה יומיות מנמל התעופה רומא פיומיצ'ינו ומ-31 באוקטובר החלה להפעיל גם קו מנמל התעופה הבינלאומי אוסלו גרדרמואן בתדירות של 2 טיסות שבועיות. בנוסף, ב-3 בנובמבר 2018 החלה החברה להפעיל קו בתדירות של טיסה שבועית אחת מנמל התעופה הלסינקי-ונטה. מדיה וקבצים בנושא נורוויג'ן אייר שאטל בוויקישיתוף אתר האינטרנט הרשמי של נורוויג'ן אייר שאטל נורוויג'ן אייר שאטל, ברשת החברתית פייסבוק נורוויג'ן אייר שאטל, ברשת החברתית אקס (טוויטר) נורוויג'ן אייר שאטל, ברשת החברתית אינסטגרם נורוויג'ן אייר שאטל, ברשת החברתית LinkedIn נורוויג'ן אייר שאטל, סרטונים בערוץ היוטיוב השם האנגלי משמש גם בנורווגית 13 שעות בכלא: טיסת הלואו-קוסט הארוכה בעולם ממריאה, באתר ynet, 24 באפריל 2017 דוד אדלר, נורוויג’ן אייר הגישה בקשה להגנה מפני פשיטת רגל, באתר PassportNews, ‏18 בנובמבר 2020 Our aircraft, Norwegian Norwegian Air Shuttle AOC Fleet Details and History, www.planespotters.net "Norwegian expands Tel Aviv network in W18". "Norwegian lanseeraa kaksi uutta suoraa reittiä Helsinki-Vantaalta: Tel Aviv ja Gdansk".